RESOLUCIÓN do 20 de marzo de 2025, da Dirección Xeral de Promoción da Igualdade, pola que se procede á publicación do requirimento de emenda de documentación das solicitudes presentadas ao abeiro da Orde do 3 de xaneiro de 2025 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas parcialmente pola Unión Europea no marco do programa FSE+ Galicia 2021-2027, e se procede á súa convocatoria para o ano 2025 (códigos de procedemento SI436A, SI435A e SI427B).
Consellería de Política Social e Igualdade — III. Outras disposicións — 31/03/2025

No
Diario Oficial de Galicia
número 25, do 6 de febreiro de 2025, publicouse a Orde do 3 de xaneiro de 2025 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas parcialmente pola Unión Europea no marco do programa FSE+ Galicia 2021-2027, e se procede á súa convocatoria para o ano 2025 (códigos de procedemento SI436A, SI435A e SI427B).
A través da dita orde convócanse as subvencións destinadas ás entidades locais da Comunidade Autónoma de Galicia para a promoción da igualdade a través dos seguintes programas: a) Programa do Plan Corresponsables no ámbito local (SI436A); b) Programa de promoción da igualdade entre mulleres e homes e de prevención e tratamento da violencia de xénero (SI435A); c) Programa de apoio aos centros de información á muller (SI427B).
O prazo e a forma de presentación das solicitudes están regulados no artigo 10 da Orde do 3 de xaneiro de 2025. Así mesmo, no artigo 11 determínase a documentación complementaria necesaria para a tramitación do procedemento.
Unha vez revisadas as solicitudes presentadas ao abeiro da dita orde de convocatoria pola unidade administrativa tramitadora e encargada da instrución dos procedementos, identificáronse aquelas que non reúnen a documentación necesaria, ben por non tela presentado, ben por conteren erros, ou ben por non ser suficiente para a determinación do cumprimento dos requisitos exixidos, polo que se emitiu o requirimento da correspondente emenda no prazo de dez días hábiles desde a súa notificación, ao abeiro do disposto no artigo 14.1.
O parágrafo segundo do dito artigo 14.1 da Orde do 3 de xaneiro de 2025 dispón que, por tratarse dun procedemento de concorrencia competitiva, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, o requirimento de emenda das solicitudes publicarase no
Diario Oficial de Galicia
, a cal producirá os mesmos efectos da notificación.
Polo exposto,
1. Ordenar a publicación no
Diario Oficial de Galicia
do requirimento de emenda das solicitudes presentadas ao abeiro da Orde do 3 de xaneiro de 2025 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas parcialmente pola Unión Europea no marco do programa FSE+ Galicia 2021-2027, e se procede á súa convocatoria para o ano 2025 (códigos de procedemento SI436A, SI435A e SI427B), emitido o 19 de marzo de 2025, por non estaren debidamente cubertas e/ou non achegar a documentación preceptiva exixida segundo o establecido nas bases reguladoras e que figura no anexo desta resolución (anexo: requirimento de emenda de documentación-SI436A 2025, SI435A 2025 e SI427B 2025).
2. Facer indicación expresa a todas as entidades solicitantes que figuran no anexo desta resolución de que son requiridas para que, no prazo de dez (10) días hábiles contados a partir do día seguinte ao da súa publicación no
Diario Oficial de Galicia
, emenden a falta ou acheguen os documentos preceptivos conforme se establece nesta resolución, coa advertencia de que, de non o facer, se considerará que desisten da súa solicitude, de acordo co previsto no artigo 20.5 da Lei 9/2007, do 13 de xuño, de subvencións de Galicia, e no artigo 68 da Lei 39/2015, do 1 de outubro, do procedemento administrativo común das administracións públicas, logo de que se dite a oportuna resolución, ao abeiro do artigo 21 da dita lei.
3. Informar as persoas interesadas de que, de acordo co establecido no artigo 10 das bases reguladoras, a presentación da documentación requirida debe ser realizada electronicamente accedendo á Carpeta cidadá da persoa interesada, dispoñible na sede electrónica da Xunta de Galicia.
Na sede electrónica da Xunta de Galicia están dispoñibles os modelos normalizados dos anexos relativos a estes procedementos:
https://sede.xunta.gal/detalle-procedemento?codtram=SI436A&ano=2025&numpub=1&lang=gl para o procedemento SI436A.
https://sede.xunta.gal/detalle-procedemento?codtram=SI435A&ano=2025&numpub=1&lang=gl para o procedemento SI435A.
https://sede.xunta.gal/detalle-procedemento?codtram=SI427B&ano=2025&numpub=1&lang=gl para o procedemento SI427B.
4. En caso de dúbida, dificultades técnicas ou necesidade de máis información durante o proceso de emenda de documentación das solicitudes, poderán dirixirse á Dirección Xeral de Promoción da Igualdade a través dos teléfonos indicados no artigo 27 da convocatoria (procedemento SI436A: 981 54 16 18, 881 99 91 63, 881 99 55 34 e 881 99 55 36; procedemento SI435A: 981 54 73 97 e 981 54 53 53, procedemento SI427B: 981 54 53 56 e 981 54 53 57), ou presencialmente.
Santiago de Compostela, 20 de marzo de 2025
Asunto: requirimento de emenda de solicitudes relacionadas a continuación por non estaren debidamente cubertas e/ou non achegaren a documentación preceptiva exixida segundo o establecido nas bases reguladoras.
Data do requirimento: 19 de marzo de 2025.
Efectos: no prazo de dez (10) días hábiles, contados a partir do día seguinte ao da súa publicación no
Diario Oficial de Galicia
, cómpre emendar o erro ou achegar os documentos preceptivos que figuran na relación, coa advertencia de que, de non o facer, se considerará que desisten da súa solicitude, de acordo co previsto no artigo 20.5 da Lei 9/2007, do 13 de xuño, de subvencións de Galicia, e no artigo 68 da Lei 39/2015, do 1 de outubro, do procedemento administrativo común das administracións públicas, logo de que se dite a oportuna resolución ao abeiro do artigo 21 da dita lei.
Órgano instrutor: Subdirección Xeral de Promoción da Igualdade.
Relación de solicitudes suxeitas a emenda de documentación:
a) Programa do Plan Corresponsables no ámbito local (SI436A).
b) Programa de promoción da igualdade entre mulleres e homes e de prevención e tratamento da violencia de xénero (SI435A).
c) Programa de apoio aos centros de información á muller (SI427B).